**План- програма**

**за работата на НЧ“Искра-1931“ село Драгомир**

**през 2023 година**

Тази програма ще обобщава най-важните моменти от работния процес на читалището през 2023 година, неговите Приоритети, Цели и Задачи, Читалищни дейности,които ще спомогнат за развитието му,както и превръщането му в по-предпочитано общодостъпно място за местното население.

I. Основни цели, приоритетни задачи на НЧ“Искра“1931“през 2023година

- Съхраняване,укрепване и развитие на традициите на местно ниво,

- Насърчаване на четенето сред децата и възрастните хора,

- Насърчаване,привличане и стимулиране на повече подрастващи към интересни читалищни дейности: рисуване върху пано,апликиране,моделиране,това е с цел намаляване интереса към Интернет забавленията,

- участия в семинари,работни срещи,летни академии, с цел обмен на опит и опознаване културите на различни етносни групи –турски и ромски етноси,

- Приобщаване на ромска група към читалищните дейности,включена в календарната програма.

II. За разширяване на своите дейности и поставени задачи, читалището ще ги развива, както следва:

1. Традиции

- Съхраняване, опазване и популяризиране на традициите, с цел предаване на културното наследство на следващите поколения,

- Организиране на стари и нови местни обичаи, които ще бъдат включени н в Календара на събитията през 2023 година.

- местният кукерски обичай-„ Джумал“

- „Лазаровден“или „Лазаруване“

- Съживяване на обичая „Коледуване“или „Коледари“…

- „Еньовден“

2. Сътрудничество:

2.1 Съвместна работа с кметство,

2.2 Читалище“ Съединение“ гр.Съединение

2.3 Читалища от общината,

2.4. Спонсори и Дарители,

2.5 НБ“ Иван Вазов“гр. Пловдив

3. Дейности

Една от основните дейности на читалището е **Библиотечната дейност**. Тя е насочена към:

* Поддържане на свободен достъп и ежедневно обслужване на посетители,
* Поддържане в ред на важните читалищни документи,
* Обновяване на БФ, чрез закупуване на нова литература, абонамент на вестници, дарения, кандидатстване в проекти към МК,
* Прочистване на фонда от стари и ненужни заглавия,
* Подреждане на кътове с литература, витрини, изработени детски идеи и рисунки,
* Извършване на Интернет справки с полезна информация за ученици и възрастни посетители,
* Създаване на детски клуб“ Направи си сам“,
* Поддържане на Етнографската сбирка и обновяването и с още старинни вещи,
* **По предложение на читатели: Да се направи стъклена витрина,под която да се съхраняват ценните книжа към читалището:**
* **„Дипломна работа“- 2 тома- Атанас Атанасов,**
* **„Из миналото на село Драгомир“- географски,исторически,етнографски и стопански очерк- от учителя Петър Боев**
* **Краеведското издание- „Кратко-съпоставителна история за родовете в село Драгомир- написана от Атанас Атанасов**
* Закупуване на мъжки носии за обичая- „Коледари“,
* Честване на бележити дати, с витрини и статии в Интернет пространството.

3.1. Бележити дати

Ще бъдат отбелязани с подредени витрини, книги,изложба на рисувани пана с техния облик, както и със статии във Фейсбук страницата на читалището.

* 19февруари-„Обесването на Васил Левски“
* 3 март-„Освобождението на България от турско робство“
* 9 май- „Ден на победата“
* 2 юни- „Ден на Ботев и загиналите за свободата“
* 5 септември- „Съединението на България“
* 22 септември-„Ден на независимостта“
* 1 ноември-„ Ден на народните будители“,в читалището ще бъде организирано честване на паметната дата с програма, витрина, статии във фейсбук страницата, с участие на бивши учители.

3.2. С помощта на деца- с четене на хубава книжка,рисуване, разказване за приказен герой и интересни истории в библиотеката ще бъдат отбелязани:

- 2 април-„Световен ден на детската книгата“

- 23 април- „световен ден на книгата“

През 2023година в библиотеката ще бъдат отбелязани и годишнини на писатели.

1. 6 януари 175 години от рождението на великия революционер и поет- Христо Ботев,

2. 13 януари- 160 години от рождението на Алеко Константинов, български писател,

- 145 години от рождението на Пейо К. Яворов- един от големите български поети,

3. 9 юли- 173 години от рождението на Иван Вазов-„Патриархът“ на българската литература,

4. 18 юли- 146 години от рождението на Елин Пелин- майсторът на късия разказ,

5. 28 август- 137 години от рождението на Дора Габе- българска поетеса…

4. Културни мероприятия

4.1. 21 януари-„ Бабинден“-„Ден на родилната помощ“

4.2. 14февруари- „Трифон Зарезан“- „Ден на лозаря и виното“

4.3. 1март- „ Баба Марта“- изработване на мартеници и сувенири

4.4. 8 март- „Ден на жената“

4.5. април- „Лазаровден“- лазаруване с моминска и женска група,

4.6. 24 май- „Ден на славянската писменост“

4.7. ЮНИ, ЮЛИ И АВГУСТ- ЛЯТНА РАБОТА С ДЕЦА- взимане на книжки за задължителния летен прочит, рисуване, апликиране, оцветяване на картинки, на любими анимационни герои, организиране на занимателни игри, ползване на Интернет…

4.8. 15септември-„ Първи учебен ден“- закупуване на пособия за учащите деца от село,

4.9. 1 октомври- „ Ден на възрастните хора“- организиране на празника съвместно с Пенсионерския клуб и желаещи възрастни хора,

4.10. 21 октомври- Основаване на читалището- отпразнуване на рождените дни и юбилеи на ч-то,

4.11. 25 декември- „ Коледари“- коледуване с участието на мъжка група самодейци,

4.12. 25 декември – дядо Коледа в селото- раздаване подаръци на децата…

5. Организационна дейност

През 2023 година НЧ“Искра-1931“година ще работи съвместно с

НБ“ Иван Вазов“, кметство,Пенсионерски клуб, Община Съединение и НЧ“ Съединение 1875“гр.Съединение.

5.1. Редовно ще се провеждат предвидените по Устава заседания на Настоятелството и Общото събрание на читалището.

5.2. Редовно ще се изпраща информация, касаеща дейността на читалището в Министерството на културата, Община Съединение и Агенцията по вписванията.

5.3. За осъществяване на своите цели и задачи, читалището ще работи съвместно с различните групи хора от селото- деца, млади семейства, роми и възрастни хора.

5.4. Посещения на семинари, работни срещи, летни академии организирани от НБ“ Иван Вазов“, НЧ“Съединение“, Фондации, Сдружения, за обмен на опит, обучение на персонала в читалището.

5.5. Читалищният секретар ще поддържа в изряден вид- помещенията, важната документация- ИК, КДБФ,Договори за наем, Актове, Протоколни книги, Дневник за вътрешна употреба и т.н.

5.6. Организиране и провеждане на Отчетно-изборно събрание- през 2023 година.

**КАЛЕНДАР НА СЪБИТИЯТА ПРЕЗ 2023 ГОДИНА**

**ЯНУАРИ**

№ 1. **21 януари 2023год.- „Бабинден“-„Ден на родилната помощ“**

Ще се проведе „ритуал“,при който възрастна баба ще бъде в центъра на празника.Ще и полеем да си измие,ще я дарим с кърпа,сапун и здравец,ще я благословим да е жива и здрава,тя ще ни почерпи,след това ще почетем с дарове и другите баби от селото.

**ФЕВРУАРИ**

№ 2. **14 февруари 2023 година- „Трифон Зарезан“-„ Празник на лозаря и виното“(**съвместно с кметството)

За този празник, ще има двама мъже- Трифоновци( стария Трифон Зарезан и младия му заместник). Те ще са облечени в традиционни местни носии(потури,мъжки везани ризи,елек, препасан пояс и на главата с калпак ), където в пояса си стария Трифон носи своята лозарска ножица,която ще предаде на своя заместник, а тя ще му помогне за изпълнението на „ритуала“-подрязване на лоза“,носи се и менче, напълнено с миналогодишно вино. С музика,няколко човека от село и пита в ръце,ще се отправим към лозето,където младия Трифон,ще подреже лозата,ще я полее с менчето,за да роди двойно,за следващата година.Ще почерпим с пита и шарена сол присъстващите и ще се върнем на центъра,където веселието ще продължи…

№ 3. **19 февруари 2023 година- „Обесването на Апостола- Васил Левски“**

Този празник,ще бъде отбелязан с изложба на рисунки,на Апостола,витрина с книги и статия във Фейсбук страницата на читалището.

**МАРТ**

№ 4. **1 март 2023 год.- „Баба Марта“**

За този празник,ще бъдат изработени мартеници и мартенски сувенири, където Баба Марта ще закичи и дари местното население, работещите в НЧ“Съединение“,Община Съединение и учители, и ученици от СУ“ Христо Ботев“.

**№ 5. 8 март 2023 год.-„ Ден на жената“**

За женския празник, ЧН ще закупи рози, които ще бъдат подарени , на всяка жена от село по една, в знак на уважение и признание към жената.

**№ 6. 21 март 2023год.- „Джумал“- кукерски местен обичай**

За посрещане на първа пролет,ще организираме местния ни кукерски обичай- „Джумал“, с помощта на самодейци,ръчно изработени маски, костюми и големи чанове и звънци. Ще обиколим всяка къща в селото, за да прогоним злите сили, да благословим стопаните за берекет и здраве, а те от своя страна ни даряват с пари,плодове,лакомства…

**АПРИЛ**

**№ 7. 8 АПРИЛ 2023 год.- „ Лазаровден“**

Празникът, ще бъде отбелязан с лазаруване на моминска и женска група.

**МАЙ**

**№ 8.**. **9 май 2023 год. - „Ден на победата“**

На този ден,ще поднесем венец, пред двата паметника на загиналите драгомирци в Балканските размирици и ще подготвим материал по-този повод.

**ЮНИ**

**№ 9. 1юни 2023 год. - „Ден на детето“**

По-случай“ Международния ден на детето“, ЧН ще организира образователна екскурзия, с посещения на къщи-музеи,Възрожденски църкви,галерии, паметници на културата и т.н.

**№10. 2 юни 2023год.- „ Ден на Батев и загиналите за свободата на Б-я“**

**1.** За този празник,ще се подреди витрина с книги, рисунки на революционера и поет Ботев,запознаване с творчеството му и статия в Интернет пространството.

**2.** Всяка година пред паметника на загиналите летци, на местността „Свети Георги“,се извършва панихида в тяхна чест. Няколко години поред,от начално училище“ Любен Каравелов“, г-жа Вили Кирова организира група деца,които посрещаме и запознаваме с последните мигове от живота на храбрите летци, поднасяме цветя…

**№ 11. 24 юни 2023 год.- „Еньовден“**

За този празник,ще организираме женско- моминска група, ще се облечем в празнични носии, ще наберем билки, от които ще направим венци и букети, с тях ще закичим хора, ще им пожелаем здраве и благополучие…

ЮЛИ, АВГУСТ- РАБОТА С ДЕЦА В БИБЛИОТЕКАТА- ще рисуваме, ще играем игри, ще се занимаваме с компютър, ще изработваме разни интересни неща и ще четем книжки…

**СЕПТЕМВРИ**

**№12. 15септември 2023 год.- „Първи учебен ден“**

Ще се закупят пособия необходими за училищния процес,които ще бъдат в помощ за учащите деца от село.

**ОКТОМВРИ**

**№13. 1 октомври 2023 год.- „Ден на възрастните хора“**

Ще организираме празника съвместно с Пенсионерски клуб и други желаещи възрастни хора. От ЧН ще им напомним за празника със символични награди и почерпка.

**№ 14. 21октомври 2023 год.- „Рожден Ден на читалището“- 92 години от създаването му.**

Ще почетем празника, със сбирка на членове на читалището, ще ги запознаем с живота и делото на основоположника на читалищната дейност- учителя и краевед Петър Боев. Може да поканим и негови ученици,които да ни разкажат за живота му и работата му,като учител, да ни дадат повече информация за него.

**Ноември**

**№ 15. 1 ноември 2023 год.-„ Ден на народните будители“**

В читалището ще бъде организирано честване на паметната дата с програма, витрина с пана, с ликовете на някои будители, статии във фейсбук страницата, с участие на бивши учители. Ще поканим бивша учителка,която да ни разкаже за начина си на преподаване и по-интересни случки от професията си.

**ДЕКЕМВРИ**

**№16. 25 декември 2023 год.- „ Коледари“-** коледуване с участието на мъжка група самодейци към читалището.

**№17.** **дядо Коледа в селото**- раздаване на коледни пакети, на по-малките деца.

План-програмата за 2023 год. е одобрена от ЧН.

23.10.2023 год. Изготвил секретар: ……………

(Майя Гочева)